text: "Yoxdur" İnsan görürəm üzündə nur daxili yoxdur, İnsan görürəm ağzı da yoxdur dili yoxdur. - İnsan görürəm milyonu vardır nə yazıq ki, Xoşbəxt olacaq yurdu da yox mənzili yoxdur. - İnsan görürəm Məcnuna gülmüş ələ salmış, Kim söylədi ki,Leyliyə aşiq dəli yoxdur? - İnsan görürəm yardımı sevməz əl uzatmaz, İnsan görürəm yardım edəndir əli yoxdur. - İnsan görürəm telləri düşmüş gözü üstə, İnsan görürəm xəstəliyindən teli yoxdur. - İnsan görürəm dərdə düşüb qəddi əyilmiş, İnsan görürəm yük daşımaqdan beli yoxdur. - İnsan görürəm ilham alarkən təbiətdən, İnsan görürəm çaylara bənzər seli yoxdur. - İnsan görürəm səs tonu yüksəkdədir ancaq, İnsan görürəm tək bəmi vardır zili yoxdur. - İnsan görürəm insanı dildən-dilə salmış, İnsan görürəm dərdi,qəmi,nisgili yoxdur. - Şairləri insanlığa çox görməsin Allah, Elgün elə bir dərya,dəniz,sahili yoxdur. Müəllif:Elgün Dəniz.. 15.12.2023